

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, Бања Лука, тел: 051/360-221, факс: 051/360-224**

**www.sukobinteresa-rs.org, E-mail: kontakt@sukobinteresa-rs.org**

Број: 02-1160-С/22/23-2, О.С.

Датум: 25.04.2023. године

На основу члана 13. став 1. и члана 15. под а) Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14), члана 115. и 210. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), Републичка комисија за утврђивање сукоба интереса у органима власти Републике Српске, на сједници одржаној дана 25.04.2023. године, у предмету против Мирослава Краљевића, донијела је

**ЗАКЉУЧАК**

Предмет број 02-99-С-2/23 од 06.02.2023. године, у дијелу који се односи на утврђивање постојања сукоба интереса начелника Општине Власеница Мирослава Краљевића

због истог чињеничног стања и истог правног основа, спајају се у јединствени поступак са предметом број 02-1160-С/22 од дана 21.12.2022. године који се односи на утврђивање постојања сукоба интереса начелника Општине Власеница Мирослава Краљевића, те ће се водити један поступак под бројем 02-1160-С/22.

Образложење

Дана 21.12.2022. године Републичка комисија за утврђивање сукоба интереса у органима власти Републике Српске (у даљем тексту: Комисија) запримила је иницијативу за покретање поступка за утврђивање постојања сукоба интереса, коју је поднијело удружење Центар за животну средину Бања Лука, које заступа пуномоћница Д. С., адвокат из Бања Луке. У иницијативи се наводи да је начелник општине Власеница Мирослав Краљевић уједно и саоснивач и директор *„Ecoplast“* д.о.о. Власеница, а да је управа општине Власеница одобрила Студију утицаја за пројекат који проводи горе поменуто привредно друштво. Сходно томе, сматрају да у конкретном случају постоји ситуација сукоба интереса.

Дана 03.02.2023. године Комисија је донијела одлуку о покретању поступка за утврђивање постојања сукоба интереса против Мирослава Краљевића.

Комисији је поднесена нова иницијатива за утврђивање сукоба интереса за Мирослава Краљевића, од дана 06.02.2023. године, заведена под предмет број: 02-99-С-2/23. Подносиоци су група грађана општине Власеница и, између осталог, такође се односи на Мирослава Краљевића, начелника општине Власеница и саоснивача и директора *„Ecoplast“* д.о.о. Власеница.

Mирослав Краљевић се у свом одговору на иницијативу позива на Закон о локалној самоуправи, међутим, Комисија је надлежна на поступање само према Закону о спречавању сукоба интереса у органима власти Републике Српске, па ће у доказном поступку испитати да ли је дошло до повреде чл. 6, чл. 9 или неког другог члана закона.

Како је у питању исто лице против којег се подносе иницијативе, исто чињенично стање и исти правни основ, сходно члану 115. Закона о општем управном поступку, Комисија доноси овај Закључак о спајању наведених поступака, те ће се водити један јединствени поступак под бројем: 02-1160-С/22 за утврђивање постојања сукоба интереса за начелника општине Власеница Мирослава Краљевића.

На овај Закључак странке имају право посебне жалбе.

Поука о правном средству: ПРЕДСЈЕДНИЦА КОМИСИЈЕ

Против овог Закључка може се изјавити посебна Обренка Слијепчевић

жалба Комисији за жалбе у року од 15 (петнаест)

дана од дана пријема овог Закључка. Жалба се

подноси путем ове Комисије.

Доставити:

1. Адвокат Д. С., , Бања Лука (знања ради)
2. У спис предмета