

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, Бања Лука, тел: 051/360-221, факс: 051/360-224**

**www.sukobinteresa-rs.org, E-mail:** [**kontakt@sukobinteresa-rs.org**](mailto:kontakt@sukobinteresa-rs.org)

Број: 02-149-С/23-1, О.С.

Датум: 25.04.2023. године

**СТРУЧНА СЛУЖБА СКУПШТИНЕ ОПШТИНЕ ПРЊАВОР**

н/р секретару Скупштине општине Прњавор В. Г.

Ул. Светог Саве бр. 10

Прњавор

**Предмет:** Мишљење, доставља се

Републичка комисија за утврђивање сукоба интереса у органима власти Републике Српске (у даљем тексту: Комисија), дана 02.03.2023. године запримила је захтјев од стране В. Г., секретара Скупштини општине Прњавор, а у вези са одборничким питањем, за давање мишљења о евентуалном постојању сукоба интереса у следећој ситуацији- да ли је приликом усвајања извјештаја ЈЗУ Дом здравља Прњавор за 2021. годину, повријеђен Закон о спречавању сукоба интереса у органима власти Републике Српске (извјештај разматран на 17. сједници СО од 15.11.2022. године), ако су за њега гласали директор и замјеник директора ове установе?

Сходно наведеном, Kомисија, на основу члана 16. став 4. Закона о спречавању сукоба интереса у органима власти Републике Српске („Службени гласник Републике Српске“, бр. 73/08 и 52/14) даје следеће мишљење:

Kомисија, на основу члана 16. став 4. Закона о спречавању сукоба интереса у органима власти Републике Српске, даје **своје мишљење о постојању сукоба интереса прописаног овим законом**. С тога, Комисија даје мишљење само за питања о постојању сукоба интереса која су регулисана законом на основу којег поступа- Закон о спречавању сукоба интереса у органима власти Републике Српске.

Чланом 1. став 1. Закона о спречавању сукоба интереса у органима власти Републике Српске прописано је да се овим законом уређују посебне обавезе изабраних представника, носилаца извршних функција и савјетника у органима власти Републике Српске и јединица локалне самоуправе у обављању јавне функције, а у циљу спречавања сукоба интереса.

Чланом 2. Закона о спречавању сукоба интереса у органима власти Републике Српске прописано је да сукоб интереса постоји у ситуацијама у којима изабрани представник, носилац извршне функције или савјетник има приватни интерес који је такав да може утицати или изгледа да може утицати, на непристрасно и објективно вршење његове дужности, а приватни интерес укључује било коју предност за њега или његову породицу и др. лица или организације са којима је он имао или има пословне, политичке и друге везе.

Чланом 4. под а) Закона о спречавању сукоба интереса у органима власти Републике Српске, прописано је да се „изабраним представницима“ сматрају: народни посланици у Народној скупштини РС, делегати у Вијећу народа РС и одборници у скупштинама јединица локалне самоуправе.

Сходно томе, како је одборник у скупштини јединице локалне самоуправе „изабрани представник“, као такав је третиран Законом о спречавању сукоба интереса у органима власти РС и тај закон се примјењује на њега као на „изабраног представника“.

Да би се Комисија могла тачно очитовати на ово, неопходан је записник из којег би тачно могли да видимо конкретну ситуацију гласања. Ако се десило конкретно гласање, непходно је имати и конкретан доказ о томе. А на питања која су реторичке врсте, Комисија не може да се очитује.

ПРЕДСЈЕДНИЦА КОМИСИЈЕ

Обренка Слијепчевић

Доставити:

1. Стручна служба Скупштине општине Прњавор, н/р секретару Скупштине општине Прњавор В. Г., Ул. Светог Саве бр. 10, 78 430 Прњавор
2. У спис предмета