

**РЕПУБЛИКА СРПСКА**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА**

**У ОРГАНИМА ВЛАСТИ РЕПУБЛИКЕ СРПСКЕ**

**Трг јасеновачких жртава 4, БањаЛука, тел: 051/360-221, факс: 051/360-224**

**www.sukobinteresa-rs.org, E-mail: kontakt@sukobinteresa-rs.org**

Број: 02-224-С/23-1, О.С.

Датум: 25.04.2023. године

**MУП ПОЛИЦИЈСКА УПРАВА ФОЧА, ПОЛИЦИЈСКА СТАНИЦА ЧАЈНИЧЕ**

**Н/Р КОМАНДИРА СТАНИЦЕ М. С.**

**УЛ. ХАЈДУЧКА БР. 4**

**73 280 ЧАЈНИЧЕ**

**ПРЕДМЕТ: Мишљење, доставља се.-**

Републичка комисија за утврђивање сукоба интереса у органима власти Републике Српске (у даљем тексту: Комисија), дана 07.04.2023. године запримила је упит командира Полицијске станице Чајниче господина М. С. у којем се наводи: „ Да ли се лице С. Д., који посједује регистровану предузетничку радњу „Јавор“ с.п. у Чајничу истовремено је запослен на пословима и задацима руководилац службе за комерцијалне послове у служби за комерцијалне послове у ШГ „Вучевица“ Чајниче налази у сукобу интереса према Закону о спречавању сукоба интереса у органима власти Републике Српске.“

У прилогу упита достављено је следеће:

* Копија Уговора о раду на неодређено вријеме број: 11.22/0308-1010-561/19 од 31.12.2019. године;
* Копија Рјешења о регистрацији предузетничке радње „Јавор“ с.п., број: 04/4-315-18/19 од 29.08.2019. године..

Републичка комисија за утврђивање сукоба интереса у органима власти Републике Српске, у складу са чланом 16. Закона о спречавању сукоба интереса у органима власти Републике Српске („Службени гласник Републике Српске“, број: 73/08 и 52/14) на сједници одржаној 25.04.2023. године дала је сљедеће:

**М И Ш Љ Е Њ Е**

У члану 4. Закона о спречавању сукоба интереса у органима власти Републике Српске („Службени гласник Републике Српске“ бр. 73/08 и 52/14), наведена су лица на која се исти односи, и то :

„У смислу овог закона:

а) „изабраним представницима“ сматрају се:

- народни посланици у Народној скупштини Републике,

- делегати у Вијећу народа Републике,

- одборници у скупштинама јединица локалне самоуправе,

б) „носиоцима извршних функција“ сматрају се:

- предсједник и потпредсједник Републике,

- чланови Владе Републике (у даљем тексту: Влада),

- генерални секретар Предсједника Републике,

- генерални секретар Народне скупштине Републике,

- генерални секретар Вијећа народа Републике,

- генерални секретар Владе,

- градоначелници и замјеници градоначелника,

- начелници општина и замјеници начелника општина,

в) „савјетницима“ се сматрају савјетници изабраних представника и носилаца извршних функција, и то:

- предсједника и потпредсједника Републике,

- предсједника и потпредсједника Народне скупштине Републике,

- предсједника и потпредсједника Вијећа народа Републике,

- чланова Владе Републике и

- градоначелника и начелника општине.

г) „чланом породице“ сматрају се брачни или ванбрачни друг изабраног представника, носиоца извршне функције и савјетника, дијете, усвојилац, усвојеник и дијете брачног друга (пасторак/пасторка)...“.

Сходно томе, Закон о спречавању сукоба интереса у органима власти Републике Српске се не односи на лица из упита, тј. лица нису пасивно легитимисана лица према којима поступа Републичка комисија за утврђивање сукоба интереса у органима власти Републике Српске.

Сукоб интереса може бити прописан и другим законима и прописима, у којем случају су дужне да се примјењују одредбе тих закона и прописа, те да о тим сукобима интереса одлучују органи који су у њему наведени.

С поштовањем,

ПРЕДСЈЕДНИЦА КОМИСИЈЕ

Oбренка Слијепчевић

Доставити:

1. МУП Министарство унутрашњих послова, Полицијска управа Фоча, Полицијска станица Чајниче, н/р командира станице М. С., ул. Хајдучка бр. 4, 78 280 Чајниче;

2.У спис предмета

3.а/а